बिहार के मुख्यमंत्री नीतीश कुमार सोमवार के बयान देत कहले कि कवनो हाल में ना त भ्रष्टाचार बर्दाश्त क सकतारे नाही समाज के बांटे वाला लोग के साथ दे सकतारे। उ कहले कि हम भ्रष्टाचार अवुरी समाज के बांटे वाला राजनीति से कबहु समझौता नईखी क सकत।
नीतीश कुमार कहले कि बिहार में प्रेम, सहिष्णुता अवुरी सद्भावना के माहौल रहल बा अवुरी कवनो हाल में ओकरा के बिगड़े ना दिहल जाई। इहे हमार सिद्धांत ह अवुरी हम अपना सिद्धांत प कायम रहेनी।
नीतीश कुमार कहले कि हम महागठबंधन में रह के कहले रही कि भ्रष्टाचार से कबहु समझौता ना करब अवुरी इहे कह के भ्रष्टाचार में शामिल लोग के साथ छोड़ देनी।
उ कहले कि बिहार में आपसी प्रेम, सहिष्णुता अवुरी सद्भावना के बिगाडे के कोशिश होखता, जवन कि हमनी के रीति नीति नईखे। हमनी के समाज में प्रेम चाहतानी। आपसी भाईचारा चाहतानी।
टीडीपी के आंध्र प्रदेश खाती विशेष राज्य के मांग अवुरी केंद्र सरकार के खिलाफ अविश्वास प्रस्ताव प मुख्यमंत्री नीतीश कुमार बड़ बयान देले। नीतीश कहले कि टीडीपी जवन विशेष राज्य के मांग करतिया उ कवनो नया मांग नईखे।
उ कहले कि बिहार खाती शुरू से उनुकर इ मांग रहल बा अवुरी आजुओ बिहार के विशेष राज्य के दर्जा देवे के मांग अपना जगह प कायम बा। उ कहले कि बड़ा अजीब लागता जे कबहू ए बात के चिंता ना कईलस उहो आज उनुका से सवाल करता।
मख्यमंत्री कहले कि विशेष राज्य के मुद्दा प उ कवनो चुप्पी नईखन सधले। रामविलास पासवान के बयान प नीतीश कहले कि अल्पसंख्यक खाती जतना उनुकर पार्टी कईले बिया ओतना कवनो दल नईखे कईले। उहो चाहतारे कि सद्भावना कायम रहे। दल अलग-अलग बा लेकिन सरकार उ चलावतारे।
bho_Deva bho_Deva bho_Deva bho_Deva bho_Deva bho_Deva bho_Deva